A 13. század elején a Német Lovagrend épített kolostorerődítményt, amelynek maradványai ma is láthatóak a kastély boltívei alatt. Az első írásos emlék a helyről 1237-ből származik. A cseh "Slavkov" nevet elsőként 1361-ben, a német "Austerlitz" nevet 1633-ban említik írásban. Az utóbbi állítólag a cseh "Novosedlice (Novosedlicz, Nausedlicz)" név csonka verziója, ami azt jelenti: „az új település”, bár ez nem tisztázható egyértelműen. Miután a rendet a grünwaldi csatában legyőzték, a város nemesi tulajdonba került, míg több tulajdonosváltás után 1509-ben a helyi Kaunitz nemesi család szerezte meg több mint 400 évre.